Η ομάδα μας έχει φτιάξει έναν ρομποτικό καταπέλτη. Η κατασκευή του στηρίζεται σε έναν κινητήρα και έναν αισθητήρα αφής. Έχουμε προσθέσει στο brick (το τούβλο δηλαδή) έναν δεύτερο αισθητήρα αφής ο οποίος λειτουργεί ως κουμπί πυροδότησης.

Αρχικά το πρόγραμμα δίνει εντολή να κατεβεί ο άξονας του καταπέλτη προς τα κάτω μέχρι να πατηθεί ο αισθητήρας αφής. Στη συνέχεια περιμένει να βάλουμε το πυρομαχικό υλικό στην κορυφή του καταπέλτη. Πατώντας το κουμπί εκκίνησης που είναι ο 2ος αισθητήρας αφής στο brick, ενεργοποιούμε τον κινητήρα ώστε να ανεβεί ο άξονας προς τα πάνω. Ο άξονας βρίσκει αντίσταση από τους 2 κόκκινους μικρότερους βραχίονες, συμπιέζεται και όταν απελευθερώνεται εκτοξεύει την πυρίτιδα με δύναμη προς τα εμπρός. Όλες αυτές οι εντολές εκτελούνται σε έναν βρόχο επανάληψης «για πάντα».

Όλα αυτά συμβαίνουν μπροστά από τις πύλες ενός κάστρου το οποίο προσπαθεί η ομάδα μας να πολιορκήσει.

Θα θέλαμε επίσης να ευχαριστήσουμε τον καθηγητή εικαστικών του σχολείου μας κ. Παναγιώτη Σιδερά για τη βοήθειά του στη μακέτα του κάστρου που κατασκευάσαμε.

Ομάδα Ρομποτική Α τάξης: Προπονήτρια: Ευαγγελία Ζαφείρη, ΠΕ-86

|  |  |
| --- | --- |
| 1 | Θεοδωρακόπουλος Π. |
| 2 | Καραγεώργου Ελ. |
| 3 | Παπαγεωργίου Απ. |
| 4 | Πετσιάς Ανθ. |
| 5 | Τασούλας Ελ. |
| 6 | Τζουρτζιώτη Βασ. |
| 7 | Τυρνενόπουλος Ελ. |
| 8 | Χολέβας Κλ. |